
ערכין ל ע"ב



טקסט הדף מנוקד



הֲרֵינִי כְּבֶן עַזַּאי בְּשׁוּקֵי טְבֶרְיָא אֲמַר לֵיהּ הָהוּא מֵרַבָּנַן לְאַבָּיֵי אִיכָּא לְמִידְרְשִׁינְהוּ לְקוּלָּא וְאִיכָּא לְמִידְרְשִׁינְהוּ לְחוּמְרָא מִמַּאי דִּלְקוּלָּא אֵימָא לְחוּמְרָא


לָא סָלְקָא דַּעְתָּ(י)ךְ מִדְּאַקֵּיל רַחֲמָנָא גַּבֵּיהּ דְּתַנְיָא כִּי טוֹב לוֹ עִמָּךְ עִמָּךְ בַּמַּאֲכָל עִמְּךָ בַּמִּשְׁתֶּה שֶׁלֹּא תְּהֵא אוֹכֵל פַּת נְקִיָּה וְהוּא אוֹכֵל פַּת קִיבָּר אַתָּה שׁוֹתֶה יַיִן יָשָׁן וְהוּא שׁוֹתֶה יַיִן חָדָשׁ אַתָּה יָשֵׁן עַל גַּבֵּי מוֹכִין וְהוּא יָשֵׁן עַל גַּבֵּי קַרְקַע מִיכָּן אָמְרוּ הַקּוֹנֶה עֶבֶד עִבְרִי כְּקוֹנֶה אָדוֹן לְעַצְמוֹ


אַדְּרַבָּה נַחְמִיר עֲלֵיהּ מִדְּרַבִּי יוֹסֵי בְּרַבִּי חֲנִינָא דְּאָמַר רַבִּי יוֹסֵי בְּרַבִּי חֲנִינָא בֹּא וּרְאֵה כַּמָּה קָשֶׁה אֲבָקָהּ שֶׁל שְׁבִיעִית


אָדָם נוֹשֵׂא וְנוֹתֵן בְּפֵירוֹת שְׁבִיעִית לְסוֹף מוֹכֵר אֶת מִטַּלְטְלָיו שֶׁנֶּאֱמַר בִּשְׁנַת הַיּוֹבֵל הַזֹּאת תָּשׁוּבוּ אִישׁ אֶל אֲחוּזָּתוֹ וּכְתִיב וְכִי תִמְכְּרוּ מִמְכָּר לַעֲמִיתֶךָ אוֹ קָנֹה מִיַּד עֲמִיתֶךָ דָּבָר הַנִּקְנֶה מִיָּד לְיָד


לֹא הִרְגִּישׁ לַסּוֹף מוֹכֵר אֶת שְׂדוֹתָיו שֶׁנֶּאֱמַר וְכִי יָמוּךְ אָחִיךָ וּמָכַר מֵאֲחֻזָּתוֹ


לֹא בָּאת לְיָדוֹ לַסּוֹף מוֹכֵר אֶת בֵּיתוֹ שֶׁנֶּאֱמַר וְאִישׁ כִּי יִמְכּוֹר בֵּית מוֹשַׁב עִיר חוֹמָה מַאי שְׁנָא הָתָם דְּקָאָמַר לֹא הִרְגִּישׁ וּמַאי שְׁנָא הָכָא דְּקָאָמַר לֹא בָּאת לְיָדוֹ כִּדְרַב הוּנָא דְּאָמַר רַב הוּנָא כֵּיוָן שֶׁעָבַר אָדָם עֲבֵירָה וְשָׁנָה בָּהּ הוּתְּרָה לוֹ


הוּתְּרָה לוֹ סָלְקָא דַּעְתָּךְ אֶלָּא אֵימָא נַעֲשֵׂית לוֹ כְּהֶיתֵּר


לֹא בָּאת לְיָדוֹ לַסּוֹף שֶׁלֹּוֶה בְּרִבִּית שֶׁנֶּאֱמַר וְכִי יָמוּךְ אָחִיךָ וְגוֹ' וּכְתִיב אַל תִּקַּח מֵאִתּוֹ נֶשֶׁךְ וְתַרְבִּית


לֹא בָּאת לְיָדוֹ עַד שֶׁמּוֹכֵר אֶת בִּתּוֹ שֶׁנֶּאֱמַר וְכִי יִמְכּוֹר אִישׁ [אֶת] בִּתּוֹ לְאָמָה וְאַף עַל גַּב דְּבִתּוֹ בְּהַאי עִנְיָנָא לֵיתַהּ נִיחָא לְאִינִישׁ דְּלִיזַבֵּין בְּרַתֵּיהּ וְלָא לֵיזִיף בְּרִיבִּיתָא דְּאִילּוּ הָתָם מְ(י)גָרְעָא וְאָזְלָא וְאִילּוּ הָכָא קָא מוֹסְפָא וְאָזְלָא


לֹא בָּאת לְיָדוֹ לַסּוֹף שֶׁמּוֹכֵר אֶת עַצְמוֹ שֶׁנֶּאֱמַר כִּי יָמוּךְ אָחִיךָ עִמָּךְ וְנִמְכַּר לָךְ לֹא לָךְ אֶלָּא לְגֵר שֶׁנֶּאֱמַר לְגֵר וְלֹא לְגֵר צֶדֶק אֶלָּא לְגֵר תּוֹשָׁב שֶׁנֶּאֱמַר לְגֵר תּוֹשָׁב


מִשְׁפַּחַת גֵּר זֶה הַגּוֹי כְּשֶׁהוּא אוֹמֵר אוֹ לְעֵקֶר מִשְׁפַּחַת גֵּר זֶה הַנִּמְכָּר וְנַעֲשֶׂה מְשָׁרֵת לַעֲבוֹדָה זָרָה עַצְמָהּ


אֲמַר לֵיהּ הָא אַהְדְּרֵיהּ קְרָא וְתָנָא דְּבֵי רַבִּי יִשְׁמָעֵאל הוֹאִיל וְהָלַךְ וּמָכַר עַצְמוֹ לַעֲבוֹדָה זָרָה אֶידְחֶה אֶבֶן אַחֵר הַנּוֹפֵל תַּלְמוּד לוֹמַר גְּאוּלַּת עוֹלָם תִּהְיֶה לּוֹ וּבַיּוֹבֵל יֵצֵא אֵימָא גְּאוּלָּה תִּהְיֶה לוֹ דְּלָא לִיטַּמַּע בַּגּוֹיִם וּלְעוֹלָם לְעִנְיַן פִּדְיוֹנוֹ נַחְמִיר


אָמַר רַב נַחְמָן בַּר יִצְחָק כְּתִיב אִם עוֹד רַבּוֹת בַּשָּׁנִים וּכְתִיב אִם מְעַט נִשְׁאַר בַּשָּׁנִים


וְכִי יֵשׁ שָׁנִים מְרוּבּוֹת וְיֵשׁ שָׁנִים מוּעָטוֹת אֶלָּא נִתְרַבָּה כַּסְפּוֹ מִכֶּסֶף מִקְנָתוֹ נִתְמַעֵט כַּסְפּוֹ כְּפִי שָׁנָיו


וְאֵימָא הֵיכָא דַּעֲבַד תַּרְתֵּי וּפָיְישִׁי אַרְבְּעֵי לִיתֵּב לֵיהּ אַרְבַּע מִכֶּסֶף מִקְנָתוֹ וְהֵיכָא דַּעֲבַד אַרְבַּע וּפָיְישִׁי תַּרְתֵּי לִיתֵּב לֵיהּ תַּרְתֵּי כְּפִי שָׁנָיו


אִם כֵּן נִכְתּוֹב אִם עוֹד רַבּוֹת שָׁנִים מַאי בַּשָּׁנִים נִתְרַבָּה כַּסְפּוֹ בַּשָּׁנִים מִכֶּסֶף מִקְנָתוֹ נִתְמַעֵט כַּסְפּוֹ בַּשָּׁנִים כְּפִי שָׁנָיו אָמַר רַב יוֹסֵף דַּרְשִׁינְהוּ רַב נַחְמָן לְהָנֵי קְרָאֵי כְּסִינַי


לֹא יִמְכּוֹר בְּרָחוֹק כּוּ' מְנָא הָנֵי מִילֵּי דְּתָנוּ רַבָּנַן וְהִשִּׂיגָה יָדוֹ יַד עַצְמוֹ שֶׁלֹּא יִלְוֶה וְיִגְאַל


וּמָצָא פְּרָט לְמָצוּי שֶׁלֹּא יִמְכּוֹר בְּרָחוֹק וְיִגְאוֹל בְּקָרוֹב בְּרַע וְיִגְאוֹל בְּיָפֶה כְּדֵי גְאוּלָּתוֹ כְּדֵי גְאוּלָּה הוּא גּוֹאֵל וְאֵינוֹ גּוֹאֵל לַחֲצָאִין


לְמֵימְרָא דְּמָצָא הַשְׁתָּא מַשְׁמַע וּרְמִינְהוּ וּמָצָא פְּרָט לְמַמְצִיא עַצְמוֹ מִיכָּן אָמַר רַבִּי אֱלִיעֶזֶר אִם מִשֶּׁיָּצְאָה אֶבֶן מִתַּחַת יָדוֹ הוֹצִיא הַלָּה אֶת רֹאשׁוֹ וְקִיבְּלָהּ פָּטוּר אַלְמָא מָצָא מִידֵי דְּאִיתֵיהּ מֵעִיקָּרָא מַשְׁמַע


אָמַר רָבָא הָכָא מֵעִנְיָנָא דִקְרָא וְהָכָא מֵעִנְיָנָא דִקְרָא הָכָא דּוּמְיָא דְּהִשִּׂיגָה יָדוֹ מָה הִשִּׂיגָה יָדוֹ דְּהַשְׁתָּא אַף מָצָא נָמֵי דְּהַשְׁתָּא וְהָכָא דּוּמְיָא דְּיַעַר מָה יַעַר מִילְּתָא דְּאִיתֵיהּ מֵעִיקָּרָא אַף מָצָא מִילְּתָא דְּאִיתֵיהּ מֵעִיקָּרָא


וּבְהֶקְדֵּשׁ כּוּ' מְנָא הָנֵי מִילֵּי דְּתָנוּ רַבָּנַן וְאִם גָּאֹל יִגְאַל מְלַמֵּד שֶׁלֹּוֶה וְגוֹאֵל וְגוֹאֵל לַחֲצָאִין


אָמַר רַבִּי שִׁמְעוֹן מָה טַעַם לְפִי שֶׁמָּצִינוּ בְּמוֹכֵר שְׂדֵה אֲחוּזָּה שֶׁיִּפָּה כֹּחוֹ שֶׁאִם הִגִּיעַ יוֹבֵל וְלֹא נִגְאֲלָה חוֹזֶרֶת לַבְּעָלִים בַּיּוֹבֵל הוֹרַע כֹּחוֹ שֶׁאֵינוֹ לֹוֶה וְגוֹאֵל וְאֵינוֹ גּוֹאֵל לַחֲצָאִין


אֲבָל מַקְדִּישׁ שְׂדֵה אֲחוּזָּה הוֹאִיל שֶׁהוֹרַע כֹּחוֹ שֶׁאִם הִגִּיעַ יוֹבֵל וְלֹא נִגְאֲלָה יוֹצָא לַכֹּהֲנִים יִפָּה כֹּחוֹ שֶׁלֹּוֶה וְגוֹאֵל וְגוֹאֵל לַחֲצָאִין




רש"י



 הריני. משובח במקומי שאני דרשן ובקי כבן עזאי שהיה משתבח בשוקי טבריא כדתניא בבכורות בפ' תשיעי (דף נח.) בן עזאי אומר כל חכמי ישראל לפני כקליפת השום: איכא למדרשינהו. הני קראי דעבד עברי: קיבר. שגונדיי''ר: מדרבי יוסי בר' חנינא. דודאי לא בא לידי כך אלא מפני שהיה רשע ועושה סחורה בפירות שביעית: אבקה של שביעית. הסוחר בפירות שביעית ולהכי קרי ליה אבק שאין זו. עיקר מצותה של איסור שביעית: וסמיך ליה וכי תמכרו ממכר. ודרשי' סמוכין והכי אמר רחמנא אם לא תשמרו מצות יובל סופכם למכור מטלטלין וכלי תשמיש: לא הרגיש. לא נזדעזע לשוב מן העבירה: לא באת לידו. משמע שלא יעלה על לבו שיהא עושה שום עבירה: נעשית לו כהיתר. דומה בעיניו כהיתר הלכך ברישא דלא עבר עדיין אלא פעם אחת תני הרגיש דמשמע שהיה יודע ונותן אל לבו שהיה עובר אבל לא נרתע מן העבירה ועשאה ובפעם שניה תני לא באת לידו שאפילו על לבו אין עולה שתהא עבירה: ניחא ליה לאיניש דליזבין ברתיה ולא לוזיף בריביתא. דריבית כתיב בהאי ענינא דכתיב (ויקרא כה) אל תקח מאתו נשך ותרבית וגו' והא ודאי מקמי הכי כבר זבנה לברתיה דבהכי ניחא ליה: פדיון בתו מגרעא ואזלא. שסתם מכירת הבת אינה שתהא שפחה אלא עד שיגיעו ימי נערות ואם בא לפדותה בתוך כך מחשב הדמים שמכרה כמה מגיע לכל שנה שהיתה ראויה להיות ביד האדון ולפי אותו חשבון המגיע לכל שנה מנכה לו האדון לכל שנה ושנה ששמשתו כדתניא בקדושין (דף יא.) והפדה מלמד שמגרעת פדיונה ויוצאה: ונעשה משרת. שהיה נעשה משרת לעבודת כוכבים לחטוב עצים ולשאוב מים: א''ל אביי. לההוא מרבנן אפ''ה הא אהדריה קרא שיהו מרחמין עליו: אדחה אבן. כלומר שלא יגאל לעולם: נחמיר. עליה שאם נמכר במנה והשביח יחשב במאתים או אם נמכר במאתים והכסיף יחשב במאתים כדכתיב (שם) מכסף מקנתו: וכי יש שנים מרובות שתהא שנה יתירה מחבירתה דקאמר קרא אם עוד רבות בשנים או שנה פחותה מחבירתה: אלא. הכי קאמר קרא אם יש ריבוי בכספו בשנים שהוא עומד בהן כלומר מה שהשביחו ישיב גאולתו מכסף מקנתו דאין מחשב אלא כמה שנמכר ואם מעט נשארו דמיו בשנים שהוא עומד בהן כגון שהכסיף כפי שניו ישיב את גאולתו: ואימא. הכי קאמר קרא היכא דפלח ליה תרתי שני ופשו ארבעי עד יובל ליתיב ליה כמה שמגיע לארבע שנים מכסף מקנתו לפי חשבון שקנאו: כפי שניו. לפי שנים שהיה עדיין חייב לעובדו ולאו בהכסיף והשביח משתעי קרא: . ומצא את רעהו ומת. שהיה חבירו מצוי שם בשעה שהרים זה הגרזן חייב פרט לממציא את עצמו דפטור זה מגלות: מה השיגה ידו דהשתא. דודאי מעיקרא כשמכרה לא היתה ידו משגת כדכתיב (שם) כי ימוך אחיך ומכר מאחוזתו: ואם גאל יגאל המקדיש וגו' מלמד שלוה. מאחר וגואל ואם ירצה יגאל לחצאין: הורע כחו. כדאמרן לעיל: 

תוספות



 דתניא כי טוב לו עמך הכי איתא בכל הספרים ונראה דלא . גרסינן הכי דאין זה כי אם סיפור דברים של העבד כי אהבך ואת ביתך כי טוב לו עמך ואין זה ציווי אלא גרס כדאיתא בסיפרי כתושב כשכיר יהיה עמך דהיינו ציווי: כמה קשה אבקה של שביעית. פירוש דהיינו סחורה דאין זה עיקר האיסור דעיקר האיסור הוא חרישה וזריעה ואם תאמר ומנלן דעל ידי סחורה בלבד קלקולים אלו שמפרש כאן באין עליו דלמא על ידי חרישה וזריעה דוקא הם באים וי''ל דהיינו מדה כנגד מדה ע''י שמכר פירות שביעית הוא מוכר את אשר לו: או לעקר זה הנמכר לעבודת כוכבים עצמה. לפי שסופן של עבודות כוכבים ליעקר דריש הכי: ואימא היכא דעבד תרתי ופיישי ד' כו'. פירש רש''י ולא בהכסיף והשביח מישתעי מידי ול''נ דא''כ אין זה כי אם מפשטיה דקרא ובלא ייתור שמעינן ליה ומשמע דרב נחמן בר יצחק מיתורא קא מפיק לכן נראה לפרש ואימא היכא דעבד תרתי ופייש ארבע ניתיב ליה ארבע מכסף מקנתו בין הכסיף בין השביח והיכא דעבד ארבע ופייש ליה תרתי ניתיב ליה תרתי כפי שניו בין הכסיף בין השביח ולהכי אתא יתורא דקרא דלעולם אחר הסמוך אזלינן: 

רבינו גרשום

הריני כבן עזאי בשוקי טבריא. שכשם שהוא היה חכם גדול דהיה עומד בשוק ואומר כל מי שרוצה לשואלני דבר הרני משיבו אף אני כן מי שירצה יבא וישאלני:



[מכדי הני קראי דעבד עברי איכא למידרשינהו בין לקולא בין לחומרא]. לחומרא דאיכא למימר כי השביח מנין שאין מחשב (אלא) במאתים ת"ל לפי שניו ואם הכסיף מנין שאין מחשב אלא במאתים ת"ל מכסף מקנתו והיינו לחומרא:



מדאקיל רחמנא גביה. שאין נוהג בו מנהג בזיון אקיל נמי בפדיונו:



אבקה של שביעית. אבקה כמו ריח איסור שביעית כלומר שעיקר איסור שביעית הוא זהו שמאצר פירות שביעית עד שמיטה וסוחרין בפירות שביעית אינו עיקר איסור שביעית אלא דקא דרשינן לקרא לאכלה ולא לסחורה ואעפ"כ גורם אותו עון שמוכר מטלטליו דכתיב וכי תמכרו ממכר וי"ו מוסיף על ענין ראשון שמכירה זו באה על עון מכירת פירות שביעית. (לא באת) [לא הרגיש]. שלא נתחרט בו אלא חזר ומכר עוד:



לא באת לידו. כלומר שמאחר ששנה בעבירה דומה לו כהיתר ואינו משים על לבו לחזור עוד בתשובה [זהו לא באתה לידו. ואע"ג דבתו בהאי ענינא לא כתיב ניחא ליה לאינש כלומר מוטב היה לו שימכור בתו קודם שילוה ברבית דאילו בתו אם השיגה ידו שתפדה עצמה או שפודה אחר מקרוביה מגרעת פדיונה ויוצאה כמו עבד עברי שמנכה שני עבדותה ומנכה מדמיה. והלוה ברבית מוסיף ונותן על הקרן הרבית]:



לא לך אלא לגר כלומר [פעמים] שלא יזכה שימכור לך אלא לגר שזה זילות מרובה שעובד לגר:



לגר תושב. שאינו גר לכל דבר אלא שכופר בעבודת כוכבים:



זהו הנמכר לעבודת כוכבים עצמה. שיהא מכבד ומרבץ לפניה והיינו לעקר שנעקר לצורך עבודת כוכבים. והואיל ומפני עון שסוחר בפירות שביעית גורם שנמכר נחמיר עליו עוד וכשיגאל תהא ידו על התחתונה:



אמר ליה הא אהדריה קרא שחס הכתוב עליו לאחר מכאן דקאמר קרא גאולה תהיה וביובל יצא אחר שנמכר והואיל ואהדריה קרא וחסא)נראה דצ"ל וחס עליה הלכך כי נגאל נמי חס עליה וידו על העליונה. (נמי) עליה ונגאל ידו על העליונה:



וכי יש שנים מרובות או שנים מעוטות. בשמיטה אחת יותר מבאחרת אלא כך פירושו אם נתרבה כספו בשני עבודתו כגון ששבח כשהוא נגאל מחשב אחר כסף מקנתו כדכתיב ואם עוד רבות בשנים לפיהן ישיב את גאולתו מכסף מקנתו:



ואם נתמעט כספו. כגון שהכסיף יהיב בתר (השתא) [השנים] כפי שניו כמו ששוה עכשיו היינו ואם מעט נשאר בשנים וגו' ומהכא ילפינן בפירוש דנגאל וידו על העליונה:



ואימא [להכי אתו הני קראי] דהיכא דעבד תרתי [שני דשמיטה ופיישי תו ארבע שני ופודהו (נגאל) יהיב ליה דמי דארבעי שני לבעליו] מכסף מקנתו שנתן בשבילו והיינו אם עוד רבות בשנים שעבד פחות מחצי שבוע שיתן לו דמי ד' שנים (שנשארו) לפי חשבון שקנאו ואם מעט נשאר בשנים היינו היכא דעבד ארבע [ופיישי תרתי ועכשיו הוא נגאל ליתן ליה דמי דתרתי שני והיינו כפי שניו כלומר כפי מעוט שנים שנשתיירו ולהכי הוא דאתו ולא להקל עליו כדקא דרשת:



[א"כ. הוא דלהכי אתו לכתוב אם עוד רבות שנים:



מאי בשנים. ש"מ דאם נתרבה כספו בשנים שהשביח יהיב מכסף מקנתו להקל כדאמרן]:



כסיני דהכי פירושיהן:



[לא ימכור ברחוק כו'. כדפרשינן לעיל:



והשיגה ידו יד של עצמו. כלומר אם השיג משלו ולא שילוה:



ומצא. מאחר שמכר פרט למצוי שלא ימכור מה שהיה לו קודם לכן כגון שלא ימכור ברחוק כו':



כדי גאולתו. כלומר אם השיג כדי לגאול הכל בבת אחת גואל ואינו רשאי לגאול לחצאין:



למימרא. דומצא דכתיב והשיגה ידו ומצא דהשתא משמע כלומר שמצא מאחר שמכר:



ומצא. את רעהו ומת והוא ינוס שנמצא כבר הוא פרט לאם המציא את עצמו שפטור:



מה והשיגה ידו. משמע לאחר שמכר דאם השיגה בשעת מכירה לא הוה מוכר:



אף ומצא. משמע נמי השתא אחר שמכר ובהקדש מותר בכולן למכור כר' ול"ג בקדש וכן כולן זה חומר בהדיוט מבהקדש (בהקדש) שרשאי לעשות כל אלו להוציאו מיד הקדש]:



הורע כוחו. שאינו לוה וגואל כדאמרן:



(אף כך) [אבל] במקדיש שדה אחוזה הואיל והורע כחו בענין אחר יפה כחו בענין אחד הלכך בהקדש מותר בכולן:





מהרש"א - חידושי אגדות

כמה קשה אבקה של שביעית כו'. מפורש כל הסוגיא פ"ק דקידושין ע"ש:





רש"ש

גמרא אר"נ ברי"צ כתיב אם כו'. תיבות ברי"צ למחוק וצ"ל ר"נ סתם. עיין רש"ל בקדושין ובהגרי"פ שם. וכן התוי"ט לא העתיק אלא ר"נ סתם:



שם דת"ר והשיגה ידו כו' שלא ילוה ויגאל. נ"ל דאם השיג במתנה מחבירו שפיר קרינן ביה השיגה ידו. וראיה לזה מתמורה (י) ע"ש ובמש"כ:



רש"י ד"ה אלא ה"ק קרא. כלומר מה שהשביח. כצ"ל:





הגהות יעב"ץ

רש"י ד"ה וכי יש שנים מרובות שתהא שנה. נ"ב אע"ג דאיכא שנת עבור לא יתכן לפרש כך שנים מרובות מאחר שאין שנות העבור רצופות:





בן יהוידע

בֹּא וּרְאֵה כַּמָּה קָשָׁה אֲבָקָהּ שֶׁל שְׁבִיעִית, אָדָם נוֹשֵׂא וְנוֹתֵן בְּפֵרוֹת שְׁבִיעִית, לְסוֹף מוֹכֵר אֶת מִטַּלְטְלָיו וְכוּ' (ויקרא כה, יג). יש להקשות מה הלשון אומרת 'בֹּא וּרְאֵה' להיכן יבא ומה יראה? ונראה לי בס"ד דהוא דריש סמוכין על קושי העונשים של זה הסוחר בפירות שביעית אך ידוע דאיכא אמוראי דאין נוהגין לדרוש סמוכין וכמו שאמרו בגמרא אתון דלא דרשיתון סמוכין מפקי לה מהכא אנן דדרשינן סמוכין מפקי לה וכו' ולזה אמר רבי יוסי ברבי חנינא להשומע בא לבית המדרש ששם דורשין סמוכין ואז תראה כמה קשה עונשה של של שביעית דיש ללמוד מיני עונשין שלה מדרשה של שביעית.
ועוד נראה לי בס"ד הכונה לומר לא תקשי לי קושית התוספות שהקשו מנא ליה למדרש אלו העונשים על המסתחר בפירות שביעית ודילמא אלו נאמרו על חורש וזורע בשביעית דאסוריהו מפורש בכתוב? לזה אמר 'בֹּא וּרְאֵה' כלומר אלו העונשים שאני דורשם על המסתחר בפירות שביעית בא וראה אותם בחוש הריאות שנתקיימו ונעשו כולם באדם המסתחר בפירות שביעית דלאו 'תא שמע' בלבד קאמינא לך אלא 'תא חזי' נמי קאמינא.
ונראה לי בס"ד הא דקרי לה 'אֲבָקָהּ שֶׁל שְׁבִיעִית' לרמוז מעיקרא אינו רואה סימן ברכה ויהיה הקרן והריוח כאבק שאין בו ממש.
ומה שאמר לשון זה 'לֹא בָּאתָ לְיָדוֹ' מלבד טעם דנקיט תלמודא בזה נראה רמז לפי דרכו למה שאמר רבינו האר"י ז"ל כי עונות האדם ורפואתו בהם ניכר ונודע מן דפק האדם כאשר ניכר תחלואי הגוף מן הדפק וכנזכר בשער רוח הקודש ובזה פרשתי בס"ד בסה"ק 'בִּרְכַּת אָבוֹת' על מאמר התנא כָּל הַמְזַכֶּה אֶת הָרַבִּים אֵין חֵטְא בָּא עַל יָדוֹ (משנה אבות ה, יח) עיין שם ולכן אמר כאן 'לֹא בָּאתָ לְיָדוֹ' כלומר שלא עשה תשובה אפילו במקצת שלא בא בדפק שבידו איזה סימן מן התיקון של הפגם.



סוֹף שֶׁמּוֹכֵר אֶת עַצְמוֹ (ויקרא כה, לט) (ויקרא כה, יג). נמצא שש צרות נעשים לזה המחלל קדושת השביעית וכאשר מנאם הרב עיון יעקב ז"ל. ובזה יובן בס"ד רמז הכתוב באיוב בְּשֵׁשׁ צָרוֹת יַצִּילֶךָּ וּבְשֶׁבַע לֹא יִגַּע בְּךָ רָע (איוב ה, יט) פירוש בְּשֵׁשׁ צָרוֹת הנזכרים יַצִּילֶךָּ שלא יבואו עליך שש צרות אלו בתנאי שֶׁבַּשֶּׁבַע היא שנה השביעית לֹא יִגַּע בְּךָ רָע שלא תעבור אפילו על איסור סחורה שהיא נגיעה בעלמא.





גליון הש"ס - רבי עקיבא איגר

גמ' לסוף שלוה בריבית. צ"ל לסוף מוכר את בתו לא באת לידו עד שלוה בריבית:





מראית העין

דאמר רב הונא כיון שעבר אדם עבירה ושנה בה הותרה לו. לפום ריהטא יש להרגיש דהול"ל אם עבר אדם עבירה ושנה בה הותרה לו. ואפשר דאגב ארחיה למדנו דהוא הגורם לזה דכיון שעבר עבירה מזה בא לשנותה ומזה בא שנעשית לו כהתר. דכיון דבתרי הויא חזקה זה שעבר ושנה בשתים עלתה לה לסט"א להחזיק בו ומזה בא דנעשית לו כהתר וז"ש כיון שעבר אדם וכו' כאלו נותן טעם דמאחר שעבר ושנה לזה הוא שהותרה לו. ונעשית לו כהתר דהסט"א שהחזיקה בו אחזה שמורות עיניו ומראה לו שהיא התר דבתרי הויא חזקה לכמה מילי: 
ואפשר להסמיך זה בכתוב וכל יצר מחשבות לבו רק רע כל היום דהיצר אומר לו רק רע דמה שעבר בפעם ראשונה אינו איסור רק רע מיעוט רע ובזה שונה ברע. ואח"כ כל היום נעשית לו כהתר: 
ורבא לימדנו דאפילו אם עבר עבירה גדול כח היצה"ר לעשותה לו כהתר ומשם נלמוד בק"ו דאם נהג במנהג טוב או להזדרז במצוה אחת שיזהר מאד שלא להניח מנהגו וזריזותו שאם הניח מנהגו בלי סיבה שני פעמים החזיקה הסט"א ואינה מניחה שיחזור למנהגו. ורבא גדולה מזו השמיענו דאפילו בעבירה שנעשית לו כהתר. ומשם נדין ק"ו לזירוז במצוה וכיוצא: 
וזה רמז פסוק משלי סימן ד' החזק במוסר אל תרף נצרה כי היא חייך באורח רשעים אל תבא וכו' אזהרה שמענו החזק במוסר במה שנהגת מנהג טוב לעבודת הבורא יתברך החזק במוסר ולא תניח מלעשותו כלל ואם פעם אחת הנחת אל תרף פעם שנית שאם הנחתו שתי פעמים יהיה קשה לחזור לנהוג אותו דהסט"א מתחזקת ומזה תדין כי בארח רשעים אל תבא ואם באה פעם אחת אל תאשר בדרך רעים שנית פרעהו אל תעבור בו ואם עברת שטה מעליו בפעם שניה. כי תכף הסט"א מתחזקת. וצריך שלא ליתן לה יד: 
באופן שצריך לדקדק בכל עניניו וישים כל מעייניו ויפקח עיניו להחזיק תדיר במנהג טוב וזירוז מצוה אשר נהג ולהתרחק מאד מהעבירה יבטח בשם ה' וישען ברחמיו להיות עזרו ומגינו וה' לא ימנע טוב להולכים בתמים:

